open-index/open-wikipedia-markdown huggingface dataset:
Simon Tšikovani

**Simon Tšikovani** (, 27. joulukuuta 1902 – 24. huhtikuuta 1966) oli georgialainen runoilija, joka aloitti georgialaisen futuristiliikkeen johtajana ja päätyi neuvostohallinnon hahmoksi. 

## Elämäkerta

Tšikovani syntyi lähellä Martvilin kaupunkia ja sai koulutuksensa Kutaisin reaalikoulussa sekä Tbilisin valtionyliopistossa, josta hän valmistui vuonna 1922. Teini-ikäisenä hänet liitettiin nuorten georgialaisten sybolistien ryhmään Siniset sarvet.  Vaikka hän oli kaukana kaikesta "proletaaritematiikasta", hän liittyi orastaviin "vasemmistorunoilijoihin" ja nousi heidän puhemiehekseen. Vuonna 1924 hänet pidätettiin ja lähes ammuttiin kävelyretkellä Kakhetiin, neuvostovaltaa vastaan suunnatun elokuun kansannousun jälkeisen punaterrorin aikana. Vuosina 1924–1929 hän tuotti kaksi runosarjaa (*Pikrebi Mtkvaris piras*, , "Ajatus Mtkvarilla", 1925; *Mdzolod leksebi*, , "Vain runoja", 1930), jotka toivat hänelle mainetta yhtenä 1900-luvun omaperäisimmistä georgialaisista runoilijoista. Brittiläisen tutkijan Donald Rayfieldin sanoin "suurin osa on energisiä ja provokatiivisia whitmanilaisia runoja, jotka pilkkaavat ja satirisoivat vanhempaa runoilijasukupolvea: Tšikovani kantoi Majakovskin manttelia". Vuodesta 1924 hän toimitti pahamaineista furturistilehteä *H<sub>2</sub>SO<sub>4</sub>* ("rikkihappo") ja ohjasi hyökkäyksensä aikaisempia kumppaneita vastaan Siniset sarvet -ryhmästä, erityisesti Titsian Tabidzea ja Paolo Iašvilia. 

Vuodesta 1930 eteenpäin hän otti etäisyyttä innovatiiviseen futurismiinsa ja toi työnsä lähemmäksi ideologisesti hyväksyttäviä isänmaallisia säkeitä ja rakkausrunoja, tukahduttaen kaikki viittaukset aiempaan, monipuoliseen tuotantoonsa, erityisesti vuoden 1937 suuren puhdistuksen aikana, jossa hänen veljensä ammuttiin. Hän toimi Georgian kirjailijaliiton sihteerinä vuosina 1930–1932, sen johtajana vuosina 1944–1951 ja korkeimman neuvoston edustajana vuosina 1950–1954.

## Lähteet
Peter Jacobi

**Peter Jacobi** (s. 1951 Thüringen) on saksalainen kirjailija. Häneltä on suomennettu romaani *Elämäni kirjana* (Mein Leben als Buch, 2000, suom. Like 2001).

## Aiheesta muualla

* Jan Blomstedt: Romaani jää vaisuksi vitsiksi. Helsingin sanomat 6.1.2002.
Academia Europæa

**Academia Europaea** on vuonna 1988 perustettu eurooppalainen tieteilijöiden yhteisö. Syyskuussa 2025 siihen kuului 5&nbsp;854 jäsentä. Jäsenistöön on kuulunut yli 70 Nobel-voittajaa eri tieteenaloilta.

Academia Europaean päämaja toimii Lontoon yliopiston yhteydessä Lontoossa, missä on myös järjestön pääsihteerin toimipiste. Käytännön toimia varten tiedeakatemialla on lisäksi sivutoimipisteitä (Knowledge Hubs) Norjan Bergenissä, Puolan Wrocławissa, Walesin Cardiffissa ja Espanjan Barcelonassa, sekä tiedotustoimisto Itävallan Grazissa.

Järjestö on vuodesta 1993 lähtien julkaissut vertaisarvioitua European Review -tiedelehteä. Julkaisu toteutetaan nykyään Cambridge University Pressin välityksellä. 
    
Academia Europæan jäseneksi voi päästä vain kutsusta vertaisarvioinnin jälkeen.

## Lähteet

## Aiheesta muualla
* Academia Europæan nettisivut
Thornton

**Thornton** on Yhdysvaltain Kalliovuorten alueella sijaitsevan Coloradon osavaltion kuudenneksi suurin kaupunki. Sen asukasluku oli vuonna 2009 117&nbsp;628.  Se sijaitsee kymmenkunta kilometriä osavaltion pääkaupungista Denveristä pohjoiseen. 

Nykyinen kaupungin alue oli maanviljelysseutua vuoteen 1953 asti. Vuonna 1960 väkiluku oli 11&nbsp;353, vuonna 1981 asukkaita oli 43&nbsp;000 ja vuonna 2000 jo 80&nbsp;000.

## Lähteet
Albor Tholus

**Albor Tholus** on sammunut tulivuori Marsissa, Elysium Planitian tuliperäisellä alueella. Se on eteläisin alueen kolmesta suuresta tulivuoresta. 

Albor Tholus on 4,5 kilometriä korkea, ja se on läpimitaltaan 160 kilometriä. Vuoren kaldera on läpimitaltaan 30 kilometriä ja 3 kilometriä syvä. Maan tulivuoriin verrattuna Albor Tholuksen kaldera on poikkeuksellisen syvä.
Vesa Sisättö

**Vesa Sisättö** (s. 25. maaliskuuta 1969 Parkano) on suomalainen toimittaja, kriitikko ja tietokirjailija. Sisättö on erityisesti tieteis- ja fantasiakirjallisuuden asiantuntija. Sisättö on julkaissut ja toimittanut useita teoksia kirjallisuudesta.

## Elämä
Sisättö kasvoi Tampereella ja Nurmijärven Klaukkalassa. Hän valmistui filosofian maisteriksi yleisestä kirjallisuustieteestä Helsingin yliopistosta vuonna 1997. Sisättö on työskennellyt toimittajana *[[Vihreä Lanka]]* -lehdessä ja kirjoittanut kirjallisuusarvosteluja muun muassa *[[Helsingin Sanomat|Helsingin Sanomiin]]*.

Suomalaisen science fiction -fanikunnan piirissä Sisättö on ollut Helsingin Science Fiction Seuran puheenjohtaja 2003 sekä mukana Espoon science fiction- ja fantasiaseura Esc ry:ssä ja Finncon ry:ssä. Sisättö asuu Espoossa. Hän on naimisissa ja hänellä on kolme lasta.  

## Teokset
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet
Albert Vanhoye

**Albert Vanhoye** (24. heinäkuuta 1923 Hazebrouck – 29. heinäkuuta 2021 Rooma) oli ranskalainen pappi. Hän kuului roomalaiskatolisen kirkon jesuiittasääntökuntaan. 

Vanhoye sai pappisvihkimyksensä 25. heinäkuuta 1954. Hänet nimitettiin kardinaaliksi vuonna 2006, mutta hänellä ei alun alkaenkaan ollut mahdollisuutta äänestää tulevissa konklaaveissa yli 80 vuoden iän johdosta.

## Lähteet

## Aiheesta muualla
* Catholic-hierarchy.org: Albert Vanhoye
Arian-Kartli

**Arian-Kartli** () oli maa, jota keskiaikainen georgialainen kronikka *[[Moktsevaj Kartlisaj|Georgian kääntymys]]* () väittää Kartlin (Kaukasian Iberian, Keski- ja Itä-Georgian) georgialaisten aikaisemmaksi kotimaaksi.   

Kronikoihin sisältyy myyttejä Aleksanteri Suuren kampanjasta sisä-Georgiaan. Aleksanterin kerrotaan tuoneen nimeämättömän "Arian-Kartlin kuninkaan" pojan Azon yhdessä seuraajiensa kanssa Kartlin tärkeimpään kaupunkiin Mtskhetaan ja antaneen hänelle tehtäväksi hallinnoida Kartlia poissa ollessaan. 1000-luvun georgialainen munkki ja kirjailijakuningas Davit IV:n opettaja Arsen kommentoi asiaa seuraavasti:
 

Keskiaikaisten georgialaisten kirjoittajien Arian-Kartliksi kutsuman valtion tunnistaminen on ongelmallista. Se näyttää olleen olemassa ennen Aleksanteri Suuren Lähi-idän valloitusta, mutta "kuningaskunnan" tarkkaa sijaintia, sen perustamisaikaa tai sen hallitsijoiden identiteettiä ei voida päätellä jäljelle jääneiden dokumenttien perusteella. Nimensä perusteella sillä vaikuttaa olevan yhteys muinaiseen Iraniin ("arjalainen Kartli" eli "iranilainen Kartli"), ja antiikin lähteet ovat päätelleet maan sijainneen Akemenidien valtakunnan valtapiirin sisällä. Herodotoksen luettelo Akemenidien valtakunnan provinsseista, joka asettaa esigeorgialaiset heimot 13. ja 19. satraappikuntien alueille, on tässä mielessä huomattava. Nämä alueet vastaavat osittain Georgian historiallisia lounaisalueita, jonne useat georgialaiset tutkijat, erityisesti Giorgi Melikišvili, ovat asettaneet Arian-Kartlin. Varhaisella georgialaisella Karlin/Iberian kuningaskunnalla, josta aletaan selvästi kertoa hellenistisen kauden lähteissä, näytti olleen samanlaiset siteet Iraniin kuin Arian-Kartlilla. Cyril Toumanoff liittää alueen Ptolemaioksen Aranēhen () ja heettiläisten Harranaan. 

## Lähteet
*
*

### Viitteet
Gremi

**Gremi** () on 1500-luvun kuninkaallinen linnoitus ja arkkienkeleiden kirkko Kakhetissa, Georgiassa. Kompleksi on jäljelle jäänyt osa aikoinaan kukoistaneesta Gremin kaupungista. Se sijaitsee nykyisen, samannimisen kylän itäpuolella Qvarelin maakunnassa 175 kilometriä itään maan pääkaupungista Tbilisistä. 

## Historia ja arkkitehtuuri
 
Gremi oli Kakhetin kuningaskunnan pääkaupunki 1500- ja 1600-luvuilla. Sen perusti kuningas Levan, ja se toimi vilkkaana kauppakaupunkina ja kuninkaan asuinkaupunkina, kunnes Persian Abbas I:n armeijat tuhosivat sen maan tasalle vuonna 1615. Kaupunki ei ikinä saanut takaisin aiempaa vaurauttaan, ja Kakhetin kuninkaat siirsivät pääkaupunkina Telaviin 1600-luvun puolivälissä.

Alueella tehtiin järjestelmällisiä arkeologisia tutkimuksia A. Mamulašvilin ohjauksessa vuosina 1939–1949 ja P. Zakaraian johtamana vuosina 1963-1967. Kaupunki vaikuttaa käsittäneen noin 40 hehtaarin suuruisen alueen ja koostuneen kolmesta pääosasta: arkkienkelien kirkon kompleksista, kuninkaiden residenssistä ja kauppakaupunginosasta.

Arkkienkelien kirkon rakennukset sijaitsevat kukkulalla ja koostuvat itse kirkosta, kolmikerroksisesta linnasta, kellotornista ja viinikellarista (*marani*). Kompleksia ympäröi muuri, jota turvaavat ampuma-aukot ja tornit. Intsobi-joelle johtavan salatunnelin jäänteet ovat myös jääneet jäljelle.

Arkkienkeleiden kirkko rakennettiin kuningas Levanin (hallitsi 1520–1574) käskystä vuonna 1565, ja se koristeltiin freskoilla vuoteen 1577 mennessä. Se on ristinmuotoinen kupolikirkko, joka on rakennettu pääosin kivestä. Sen suunnittelu noudattaa georgialaisia muurariperinteitä, mutta mukana on paikallisiin oloihin mukautettuja vaikutteita ajan iranilaisesta arkkitehtuurista. Rakennuksella on kolme sisäänkäyntiä, yksi länteen, yksi etelään ja yksi pohjoiseen. Sisäosa on kruunattu kupolilla, jota kannattelevat pyhäkön kulmat ja kaksi yksinkertaista pilaria. Fasadi on jaettu kolmeen kaariosaan. 

Kellotornissa on museo, jossa säilytetään arkeologista esineistöä ja 1500-luvun kanuunaa. Muurit on koristeltu georgialaisen taidemaalarin Levan Tšogošvilin laatimilla Kakhetin kuninkaiden muotokuvilla.

## Lähteet
Westminster (Colorado)

**Westminster** on Yhdysvaltain keskilännessä sijaitsevan Coloradon osavaltion seitsemänneksi suurin kaupunki. Vuonna  siellä oli 106&nbsp;114 asukasta. Se sijaitsee viitisentoista kilometriä osavaltion pääkaupungista Denveristä luoteeseen. Sieltä ajaa 20 minuutissa niin Denveriin kuin Boulderiinkin. 

## Historia
Westminsterin alue asutettiin kultaryntäyksen huumassa vuonna 1858. Taajamalla on ollut monia nimiä: se oli ensin DeSpain Junction ensimmäisen uudisasukkaan mukaan, sitten Harris Park kiinteistösijoittajan mukaan. Vuonna 1893 alueelle rakennettiin Westminster Castle, presbyteerien moderni yliopisto, josta piti tulla lännen Princeton. Yliopiston mukaan kaupungistakin tuli Westminster vuonna 1911. Yliopisto suljettiin 1917, ja sen vaikuttava rakennus on nykyisin erään kirkkokunnan omistuksessa.

## Kuvia kaupungista

Tiedosto:Westminster Castle in Colorado.JPG|Westminster Castle -rakennus.
Tiedosto:Westminster Public Library Irving St Branch 1.jpg|Julkinen kirjasto.
Tiedosto:Standley Lake High School.jpg|Standley Lake High School.


## Lähteet

## Aiheesta muualla

* Kaupungin kotisivut
Seiken Densetsu 4

**Seiken Densetsu 4** () on Square Enixin PlayStation 2:lle kehittämä toimintaseikkailu, joka on osa *[[Seiken Densetsu]]* -pelisarjan *World of Mana* -kokoelmaa. Peli julkaistiin Pohjois-Amerikassa nimellä **Dawn of Mana**.

*Seiken Densetsu 4* on sarjansa ensimmäinen 3D-grafiikkaa käyttävä peli ja se hyödyntää Havok -fysiikkamoottoria. Pelin tarina sijoittuu kaikkien muiden *Seiken Densetsu* -osien edelle.

## Lähteet

## Aiheesta muualla
* 
* Virallinen ''Dawn of Mana'' -sivusto (Pohjois-Amerikka)
Zakir Naik

**Zakir Abdul-Karim Naik** (s. 18. lokakuuta 1965 Mumbai) on intialainen muslimisaarnaaja. Hän on koulutukseltaan ja alkuperäiseltä ammatiltaan lääkäri.

Naik on etnisyydeltään konkani ja uskonnolliselta kannaltaan sunnamuslimi. Hän perusti Islamic Research Foundationin.

Naik on tullut tunnetuksi lukuisilla puheillaan, joita hän on pitänyt laajalti kansainvälisesti – sekä islamvoittoisissa että muissa maissa. Useat puheista on saatavilla myös nauhoitettuina.

Vuonna 2016 Naik pakeni Intiasta Malesiaan, kun eräs Bangladeshissa tapahtuneen terrori-iskun tekijöistä kertoi Naikin saarnojen vaikuttaneen häneen. Intiassa häntä syytetään rahanpesusta, terrorismin rahoittamisesta ja kiihottamisesta ei-muslimeita vastaan. Britannia, Malesia ja Kanada ovat kieltäneet Naikia saarnaamasta maissaan. 

Hänelle myönnettiin vuonna 2015 Kuningas Faisalin kansainvälinen palkinto palveluksesta islamille. Naik on saarnoissaan kertonut juutalaisten hallitsevan Yhdysvaltoja ja kutsunut Yhdysvaltoja maailman suurimmaksi terroristiksi sekä todennut uskovansa syyskuun 11. päivän terrori-iskujen olleen lavastettuja. 

Zakir Naik on kirjoittanut muun muassa teoksen *Quran and Science*, jossa hän esittelee 33 Koraanissa esiintyvää modernin tieteen löytämää keksintöä, niiden joukossa alkuräjähdys ja maan pallonmuotoisuus.  

## Lähteet
Telefos

**Telefos** (, ) oli kreikkalaisessa mytologiassa yksi herakleideista, Herakleen pojista, joka mainitaan heistä kaikista eniten isänsä kaltaiseksi. Hänen äitinsä oli Auge, tegealainen Athenen papitar. Puolisonsa Astyokhen kanssa hänellä oli poika, Eurypylos.

Aleos, Tegean kuningas ja Augen isä, sai oraakkelilta ennustuksen, että hänen tyttärenpoikansa tappaisi hänen molemmat poikansa. Tämän vuoksi hän pakotti tyttärensä tekemään siveyslupauksen ja ryhtymään Athenen papittareksi. Ollessaan kaupungissa Herakles kuitenkin huomasi Augen kauneuden ja makasi hänen kanssaan. Suhteesta seurauksena Auge synnytti salaa Telefoksen. Maa kävi kuitenkin hedelmättömäksi, ja oraakkelin kerrottua syyksi Athenen temppelin häpäisyn, Aleos tutki temppelin ja löysi sieltä lapsen. Aleos määräsi lapsen hylättäväksi Parthenion-vuorelle, jossa hirviemä kuitenkin imetti lasta, kunnes paimenet ottivat tämän huostaansa. Auge puolestaan annettiin Naupliokselle hukutettavaksi, mutta tämä antoi hänet Myysian kuningas Teuthraalle.

Telefoksen saapumisesta Myysiaan on kaksi eri versiota. Ensimmäisessä Telefos kysyi oraakkelilta neuvoa löytääkseen vanhempansa, ja tämä kehotti häntä menemään Myysiaan. Täällä hänet otettiin hyvin vastaan, ja kuningas Teuthras adoptoi hänet omaksi pojakseen. Teuthras antoi tyttärensä Agriopen Telefokselle puolisoksi ja nimesi hänet seuraajakseen. Toisessa versiossa Telefos saapui Myysiaan Parthenopaioksen kanssa, ja Teuthras lupasi hänelle valtaistuimen ja Augen puolisoksi, jos hän suojelisi häntä valtaa tavoittelevalta Idaalta. Näin tapahtuikin Telefoksen voitettua Idaan taistelussa, mutta tietämättä olevansa äiti ja poika, Auge valmistautui murhaamaan Telefoksen hääyönä uskollisuudesta Heraklesta kohtaan. Valmistautuessaan surmaamaan poikansa miekalla, jumalat lähettivät heidän väliinsä valtavan käärmeen, jolloin Auge pudotti kauhusta miekkansa. Tällöin Telefos puolestaan valmistautui surmaamaan äitinsä, mutta tämä huusi Heraklesta apuun, jolloin Telefos tunnisti äitinsä ja vei hänet takaisin kotimaahansa.

Kun kreikkalaiset olivat matkalla Troijan sotaan, he nousivat maihin Myysiassa, jonka kuningas Telefos oli. Syntyneessä taistelussa Akhilleus haavoitti keihäällä Telefosta vaikeasti tämän sotkeennuttua viiniköynnökseen. Kun haava ei parantunut päivienkään jälkeen, Telefos kysyi neuvoa oraakkelilta, joka kertoi vain sen voivan parantaa haavan, joka sen on aiheuttanutkin. Niin Telefos matkasi kreikkalaisten luo, jotka myös olivat saanut ennustuksen, etteivät he voisi valloittaa Troijaa ilman Telefoksen apua. Akhilleus paransi haavan keihäästä raaputetulla ruosteella. Kreikkalaisten pyydettyä Telefosta mukaan sotaan tämä kieltäytyi siksi, että hänen puolisonsa Astyokhe – Hyginuksen mukaan Laodike – oli Priamoksen tytär, mutta kiitollisena haavansa parantamisesta Telefos osoitti kreikkalaisille reitin Troijaan.

## Lähteet

## Aiheesta muualla
Martti Kuisma (koripalloilija)

**Martti Kuisma** (s. 24. heinäkuuta 1970 Espoo) on suomalainen entinen koripalloilija. Kuisma on 205 cm pitkä ja hänen kasvattajaseuransa on Leppävaaran Pyrintö. Hän on koripallon kaksinkertainen Suomen-mestari. Hän on pelannut ammattilaisena muun muassa Italiassa, Kreikassa, Espanjassa, Saksassa ja Ruotsissa. Kuisman piste-ennätys SM-sarjassa on 61 pistettä. Kuisma on SM-sarjan vuoden tulokas kaudelta 1988–1989. Hänet on valittu Vuoden koripalloilijaksi vuonna 1995.

Kuisma pelasi Suomen miesten maajoukkueessa 90 ottelua vuosina 1990–2004 ja teki niissä ottelua kohden 13,2 pistettä. Hän pelasi EM-kilpailuissa 1995. Hän pelasi 17 ottelua alle 18-vuotiaiden maajoukkueessa vuosina 1988–1989 ja kuului Suomen joukkueeseen ikäluokan EM-kilpailuissa 1988.

## Katso myös
*Luettelo 1 000 pistettä Suomen koripallomaajoukkueessa tehneistä pelaajista
*Luettelo Italian sarjoissa pelanneista suomalaisista koripalloilijoista

## Lähteet

|-
Murata Electronics

**Murata Electronics Oy** (aiemmin **VTI Technologies Oy**) on anturitekniikkaa kehittävä suomalainen yritys. Yhtiö valmistaa kiihtyvyys-, kallistus- ja kulmanopeusantureita. Sen tuotteita käytetään autoteollisuudessa, terveysteknologiassa ja erilaisissa teollisissa sovelluksissa. 

Yhtiö on perustettu vuonna 1991 ja on toiminut aiemmin nimellä VTI Technologies Oy. Vuodesta 2002 omistaja oli EQT, joka ilmoitti VTI:n myynnistä Murata Manufacturingille vuonna 2011. Kauppa valmistui vuonna 2012, jonka jälkeen yhtiön nimeksi muutettiin Murata Electronics Oy.

## Lähteet

## Aiheesta muualla
*Murata Manufacturing
Joey Tenute

**Joey Tenute** (s. 2. huhtikuuta 1983 Hamilton, Ontario, Kanada) on kanadalainen jääkiekkoilija, pelipaikaltaan keskushyökkääjä. Joey Tenute pelaa Ruotsin HockeyAllsvenskanin Malmö Redhawksissa. Joey Tenute pelasi Jokereissa SM-liigakaudella 2008–09. Tenute oli tuttu Jokereiden päävalmentajalle Glen Hanlonille jo Washington Capitalsista, jota Hanlon valmensi. Tenute pääsi tosin pelaamaan vain yhden NHL-ottelun Capitalsissa.

## Lähteet
*
### Viitteet
Princessa

**Princessa** (oikealta nimeltään **Mónica Capel Cruz**, s. 18. toukokuuta 1975) on espanjalainen laulaja. Hän esittää elektronista ja popmusiikkia. Hänen menestyneimpiä kappaleitaan ovat olleet muun muassa ”Calling You”, ”Anyone But You”, ”Vivo” ja ”Try To Say I’m Sorry”.

Princessa on esiintynyt Suomessa useita kertoja vuodesta 1994 alkaen ja vielä 2010-luvullakin.

## Albumit
* 
* 
*  – *Calling Youn* uudelleenjulkaisu
* 

## Lähteet

## Aiheesta muualla
* 
* Princessan diskografia Discogs-sivustolla. 
* Princessan epävirallinen suomenkielinen sivusto
Tuhlaajapoika

**Tuhlaajapoika** voi viitata seuraaviin asioihin:
*Tuhlaajapoikavertaus, Jeesuksen Raamatussa esittämä vertaus

## Elokuvassa
*Tuhlaajapoika, Sven Bergvallin ohjaama suomalainen mykkäelokuva
*Tuhlaajapoika (*The Wanderer*), Sven Bergvallin ohjaama suomalainen mykkäelokuva
*Tuhlaajapoika (*Der Verlorene Sohn*), Luis Trenkerin ohjaama vuoden 1934 saksalainen draamaelokuva
*Tuhlaajapoika (*The Prodigal*), Richard Thorpen ohjaama vuoden 1955 yhdysvaltalainen draamaelokuva
*Tuhlaajapoika (*Un mauvais fils*), Claude Sautet'n ohjaama vuoden 1980 ranskalainen draamaelokuva
*Tuhlaajapoika, Veikko Aaltosen ohjaama suomalainen jännityselokuva
*Viljus – tuhlaajapoika, neuvostoliittolainen elokuva vuodelta 1985

## Musiikissa
*"Tuhlaajapoika", Leevi and the Leavingsin levyllä *[[Käärmenäyttely]]* oleva kappale
*"Tuhlaajapoika", suomalaisen iskelmälaulaja Tarja Ylitalon kappale
*"Tuhlaajapoika", Raivopäät- ja Peruutettu-yhtyeiden yhteiseltä EP:llä *[[Viimeiset lajissaan]]* oleva kappale
*"Tuhlaajapoika", suomalaisen rap-artisti Cheekin single vuodelta 2007

## Kuvataiteessa

**[[Tuhlaajapoika (maalaus)|Tuhlaajapoika]]*, Åke Mattasin maalaus
Crissy Moran

**Crissy Moran** (s. 22. joulukuuta 1975 Jacksonville, Florida, Yhdysvallat) on entinen yhdysvaltalainen pornonäyttelijä.

## Ura
Hän on juuriltaan englantilais-polynesialais-irlantilainen. Crissy Moran aloitti pornouransa alastonmallina vuonna 1999 esiintymällä erilaisilla verkkosivuilla ja muun muassa Hustlerille. Myöhemmin hän aloitti oman verkkosivunsa. Sittemmin Moran esiintyi yli 30 pornoelokuvassa vuosina 2001–2006.

Vuonna 2006 Moran kertoi omilla MySpace-sivuillaan lopettaneensa pornon tekemisen, koska hän oli saanut kristillisen herätyksen. Tämän jälkeen hän on kamppaillut saadakseen kuvansa pois pornoa ja eroottisia kuvia levittäviltä nettisivuilta. 

Moran on näytellyt myös pienissä sivurooleissa erilaisissa indie-tyylin elokuvissa, kuten kauhuelokuvassa *Filth to Ashes, Flesh to Dust*.

## Lähteet

## Aiheesta muualla
* 
*
Jamie Lidell

**Jamie Lidell** (s. 18. syyskuuta 1973 Huntingdon, Cambridgeshire, Englanti) on englantilainen muusikko ja soul-laulaja. Hän levyttää brittiläiselle Warp Recordsille. Lidell on myös toiminut duossa *Super_Collider* yhdessä elektronisen musiikin artisti Christian Vogelin kanssa.

Lidell käyttää tuotannossaan näkyvästi kokeellisen elektronisen musiikin elementtejä. Hänet tunnetaan niin soul-vaikutteisesta laulustaan kuin live-esiintymisistään, joissa hän esiintyy "yhden miehen yhtyeenä" käyttäen  beatbox-tyyliin ääntään instrumenttina. 

Hänen kappaleensa "Multiply" esiintyy Greyn Anatomia -sarjan soundtrackilla. 

## Diskografia

**Freakin' The Frame* EP (1997)
**Muddlin Gear* (2000) - Spymania
**Multiply* (2005) - Warp Records
**Multiply Additions* (2006) - Warp Records
**Jim* (2008) - Warp Records

## Aiheesta muualla

*Virallinen sivu
*Jamie Lidell Myspacessa
*Kuvia live-esiintymisestä: Bumbershoot, Seattle, 2. syyskuuta 2006
Anselmi Vanjoki

**Antti Jussi Anselmi Vanjoki** (s. 27. kesäkuuta 1988) on suomalainen koripalloilija, joka on edustanut urallaan espoolaisia seurajoukkueita. Hän on pituudeltaan 193 cm, ja hänen kasvattajaseuransa on Tapiolan Honka. Vanjoki pelasi 50 nuorten eri ikäluokkien maaottelua. Hänen veljensä Viljami Vanjoki on myös koripalloilija.

Pääsarjauransa Vanjoki aloitti kaudella 2006–2007 Espoon Hongan joukkueessa. Hongan riveissä hän voitti Suomen mestaruuden kausina 2006–2007 ja 2007–2008.

Heinäkuussa 2016 Vanjoki teki sopimuksen Espoo Unitedin kanssa.

## Lähteet
* Anselmi Vanjoki  Suomen Koripalloliitto

### Viitteet
Seiken Densetsu 3

**Seiken Densetsu 3** () on Squaren kehittämä ja julkaisema roolipeli, joka on julkaistu vuonna  Super Famicomille. Peliä ei julkaistu Japanin ulkopuolella.

Edeltäjänsä *Secret of Manan* tavoin käyttää pelihahmoa ympäröivää valikkoa, jonka kautta eri pelitoimintoja voidaan käyttää. Pelin uusia ominaisuuksia ovat pelihahmojen taitoihin vaikuttava luokkajärjestelmä sekä ajan vaihtelut, joiden vaikutuksesta päivä vaihtuu yöksi ja viikonpäivä seuraavaan. ”Manan juhlapäivää” lukuun ottamatta kutakin viikonpäivää edustaa yksi Mana-hengistä. *Seiken densetsu 3*:n juoni koostuu 3 päätarinasta ja 6 hahmokohtaisesta tarinasta.

## Aiheesta muualla
*
Raimo Vento

**Raimo Olavi Vento** (s. 15. syyskuuta 1954 Taipalsaari) on suomalainen entinen kiekonheittäjä. Vento voitti kiekonheiton Suomen mestaruuden Vaasassa vuonna 1986 tuloksella 60,08 ja Turussa 1989 tuloksella 58,00. Hänellä on myös neljä SM-hopeaa (1985, 1987, 1988 ja 1990) sekä kaksi pronssia (1981 ja 1984). Halli-SM-kultaa Vento saavutti kolmena vuotena peräkkäin (1987&ndash;1989)

Ennätyksensä 63,58 Vento heitti Uukuniemellä toukokuussa 1987. Vento osallistui Splitin EM-kisoihin vuonna 1990, mutta ei selvinnyt karsinnasta finaaliin. Vento lopetti uransa 1990-luvun alkupuolella ja on työskennellyt poliisina yli 30 vuotta Lappeenrannassa vanhempana konstaapelina. Tällä hetkellä hän on eläkkeellä.

Seuratasolla Vento edusti Lappeenrannan Urheilu-Miehiä.

## Aiheesta muualla

*
Bart Zoet

**Hubertus Balthazar ("Bart") Zoet** (20. lokakuuta 1942 Sassenheim, Noord-Holland &ndash; 13. toukokuuta 1992 Sassenheim) oli alankomaalainen maantiepyöräilijä. Hän voitti Gerben Karstens, Evert Dolmanin ja Jan Pietersen kanssa joukkueaika-ajon olympiakultaa Tokiosta 1964.

## Lähteet
* databaseolympics.com
Ari Huumonen

**Ari Mauri Juhani Huumonen** (5. maaliskuuta 1956 Hämeenlinna – 20. toukokuuta 2013 Hämeenlinna) oli suomalainen kiekonheittäjä. Seuratasolla Huumonen edusti Hämeenlinnan Tarmoa. Hänen valmentajaan toimi muun muassa Jorma Rinne.

Huumonen voitti urallaan kolme kiekonheiton Suomen mestaruutta: Porissa 1983 (tuloksella 61,68), Lahdessa 1985 (57,22) ja Kuopiossa 1987 (58,76). Tämän lisäksi hän oli neljästi hopealla (1979, 1980, 1981 ja 1982) sekä kerran pronssilla (1988). Huumonen sijoittui Helsingin MM-kisoissa 1983 neljänneksi heitettyään uransa ennätyksen 65,44. 

Huumonen lopetti uransa vuoden 1988 Kalevan kisoihin. Urheilu-uransa jälkeen hän työskenteli Hämeenlinnan kaupungilla kentänhoitajana.

## Lähteet

## Aiheesta muualla
*
Capercaillie

**Capercaillie** on Donald Shaw’n ja Karen Mathesonin 1980-luvun alussa perustama skotlantilainen folkmusiikkiyhtye. Capercaillie on levyttänyt sekä gaelin kielellä että englanniksi.

Gaelilaista kantaa oleva englannin kielen sana *capercaillie* tarkoittaa metsoa.

## Yhtyeen historia
Capercaillie on kotoisin Skotlannin Argyllista kotoisin oleva kansanmusiikkiyhtye, joka käyttää perinteisten kelttiläisten kansansoittimien lisäksi kokoonpanossaan rumpuja ja sähköisesti vahvistettua bassokitaraa. Yhtye levytti ensimmäisen albuminsa *Cascaden* vuonna 1984.

## Diskografia
### Studioalbumit
* 1984: *[[Cascade (Capercaillien albumi)|Cascade]]*
* 1987: *[[Crosswinds]]*
* 1988: *[[The Blood Is Strong]]*
* 1989: *[[Sidewaulk]]*
* 1991: *[[Delirium (Capercaillien albumi)|Delirium]]*
* 1992: *[[Get Out (Capercaillien albumi)|Get Out]]*
* 1993: *[[Secret People]]*
* 1994: *[[Capercaillie (albumi)|Capercaillie]]*
* 1996: *[[To the Moon]]*
* 1997: *[[Beautiful Wasteland]]*
* 1998: *[[Glenfinnan (Songs of the ’45)]]*
* 2000: *[[Nàdurra]]*
* 2003: *[[Choice Language]]*
* 2008: *[[Roses and Tears]]*
* 2013: *[[At the Heart of It All]]*

### Livealbumit ja kokoelmat
* 1998: *[[Dusk Till Dawn: The Best of Capercaillie]]*
* 2002: *[[Capercaillie Live in Concert]]*
* 2004: *[[Grace and Pride: The Anthology 2004-1984]]*
Boeing NLA

**Boeing NLA** ("New Large Airplane") oli Boeingin tutkielma uudesta yli 500-paikkaisesta matkustajakoneesta 1990-luvun alussa. Kone jäi tutkielmatasolle, eikä se varsinaisesti päässyt edes suunnitteluasteelle. Boeing päätti jatkaa 747-sarjan kehitystä.

Toteutuessaan Boeing NLA olisi ollut samaa kokoluokkaa McDonnell-Douglasin MD-12-suunnitelman ja 2000-luvulla toteutuneen Airbus A380-koneen kanssa.

## Tekniset tiedot
Hjalmar Fellman

**Arvid Hjalmar Fellman** (20. syyskuuta 1871 Helsinki &ndash; 21. joulukuuta 1950 Tampere) oli suomalainen yleisurheilija ja Lahden kaupunginvaltuuston puheenjohtaja. Hän oli ammatiltaan apteekkari.

Hjalmar Fellman oli monipuolinen yleisurheilija. Hän voitti Helsingissä järjestetyillä yleisillä voimistelujuhlilla viisiottelun viisi kertaa peräkkäin vuosina 1890–1894. Viisiottelun lajit olivat tuolloin keihäänheitto, kuulantyöntö, korkeushyppy, pituushyppy ja 150 metrin juoksu. Heitot suoritettiin ajan tavan mukaan paikaltaan molemmilla käsillä ja hypyissä ponnistettiin molemmilla jaloilla. *Ylioppilasvoimistelijoita* edustanut Fellman voitti vuonna 1891 Tukholmassa pidetyillä urheilujuhlilla keihäänheiton molempien käsien yhteistuloksen ja vuonna 1893 myös Tukholmassa kuulantyönnön. Tukholman vuoden 1891 kisoissa hän heitti paremmalla kädellä tulokset 37,61 ja 37,82 metriä, jotka olivat epävirallisia maailmanennätyksiä.

Hjalmar Fellman opiskeli Berliinin yliopistossa farmaseutiksi. Hän toimi apteekkarina Lahdessa vuosina 1903–1912 ja Tampereella vuodesta 1918 eteenpäin. Vuonna 1906 hänestä tuli Lahden ensimmäisen kaupunginvaltuuston jäsen. Vuosina 1909–1912 Fellman oli Lahden kaupunginvaltuuston puheenjohtaja. Fellman rakennutti vuonna 1912 kauppakeskus *Lahden Cityn*, joka purettiin vuonna 1955.

Fellman harrasti valokuvausta ja oli *Amatörfotografklubben i Helsingforsin* jäsen.

Fellmanin isä oli senaattori Gustaf Esaias Fellman.

## Katso myös
* Fellman

## Lähteet
Suklaarusina

**Suklaarusina** on makeinen, jossa rusina on kuorrutettu maitosuklaalla. Markkinoilla on myös valkosuklaalla kuorrutettuja rusinoita. Suklaarusinoita myydään irtokarkkeina ja omissa paketeissaan.

Suomessa suklaarusinoita valmistaa muun muassa Panda.

## Lähteet
Mika Muukka

**Mika Juhani Muukka** (s. 13. marraskuuta 1966 Helsinki) on suomalainen uransa lopettanut kiekonheittäjä. Muukka voitti kiekonheiton Suomen mestaruuden Hämeenlinnassa vuonna 1988 tuloksella 59,36 ja Oulussa vuonna 1990 tuloksella 61,74. Lisäksi hänellä on SM-hopea (1992) ja kolme SM-pronssia (1986, 1989 ja 1991) sekä kaksi halli-SM-hopeaa (1987 ja 1992).

Muukka heitti ennätyksensä 61,92 elokuussa 1989 Pieksämäellä. Kuulaa hän työnsi parhaimmillaan 17,46 (1990). Muukka osallistui Splitin EM-kisoihin vuonna 1990, mutta ei selvinnyt karsinnasta finaaliin. Hän lopetti uransa 1990-luvun loppupuolella.

Muukkaa valmensi Mikko Vanni. Seuratasolla hän edusti Helsingin Kisa-Veikkoja. Nykyään Mika Muukka on Suomen Urheiluliiton kilpailupäällikkö.

## Aiheesta muualla

*
Harry W. Schreck

**Harry W. Schreck** (25. lokakuuta 1904 &ndash; 13. marraskuuta 1995) oli suomalainen arkkitehti.  Schreck perusti vuonna 1936 oman arkkitehtitoimiston Tampereelle ja johti sitä aina vuoteen 1990 saakka. 

## Rakennuksia

* Riistaveden kirkko, Kuopio  1934 (yhdessä Eino Pitkäsen kanssa)
* Suomen Pankin talo, Hämeenkatu 13, Tampere  1943
* Aamulehden talo (rakennuksen korotus), Hallituskatu 14, Tampere 1950
* Tampereen Säästöpankin talo, Hämeenkatu 12, Tampere 1952
* Kalevan tornit, Kalevan puistotie 19–23 / Teiskontie 1–9 / Petsamonkatu 14, Tampere 1951–1956
* Pyynikin uimahalli, Pirkankatu 10–12, Tampere  1954–1957
* Veturimiesten talo, Kalevan puistotie 11, Tampere 1955 
* Suomen Pankin setelipaino, Rauhankatu 19, Helsinki 1955
* Suomen Pankin päärakennuksen virastosiipi,  Helsinki 1957–1960
* Äetsän uimahalli ja palloiluhalli, Äetsä  1970
* Rauman Merikoulu, Rauma 1970
* Kaukajärven koulu ja vapaa-aikatalo, Tampere 1972
* Tampereen teknillinen korkeakoulu, I-vaihe, Tampere 1974
* Ahvenisjärven peruskoulu, Tampere  1974
* Hervannan lukio, Tampere  1978

## Lähteet
* Arkkitehtitoimisto Harry W. Schreck & Heikki Hietula esittely
### Viitteet

## Aiheesta muualla

* As Oy Petsamonkatu 14: Miljoonatornin historiaa

* Koskesta voimaa-sivusto: Kalevan tornitalot
* Koskesta voimaa-sivusto: Pyynikin uimahalli
* Koskesta voimaa-sivusto: Suomen Pankin talo
Heikki Kiiskinen

**Johan Henrik (Juho Heikki) Kiiskinen** (12. toukokuuta 1868 Iisalmi &ndash; 17. marraskuuta 1915 Kestilä) oli suomalainen maanviljelijä ja Maalaisliiton kansanedustaja ensimmäisessä eduskunnassa.

Kiiskisen vanhemmat olivat lampuoti Henrik Kiiskinen ja Greta Christina Remes. Hän toimi liikealalla ensin Iisalmessa vuoteen 1886 saakka ja sitten Piippolassa ja Haapavedellä vuoteen 1890 saakka. Kiiskinen oli maanviljelijänä Piippolassa 1890–1894, Haapavedellä 1894–1901 ja viimeksi Kestilässä vuodesta 1901 alkaen. Maanviljelyn ohessa Kiiskinen toimi myös Johan Väänäsen liikkeen kirjanpitäjänä Haapavedellä 1894–1901 ja Haapaveden kansanopiston kirjanpidon opettajana sekä 10 vuoden ajan Kestilän maanviljelysrahaston hoitajana.

Kiiskinen oli kansanedustajana 1907–1908 edustaen Oulun läänin eteläistä vaalipiiriä. Hän oli mukana kunnallispolitiikassa Haapaveden kuntakokouksen puheenjohtajana ja kirjurina sekä Kestilän kuntakokouksen puheenjohtajana.

Kiiskinen oli naimisissa vuodesta 1887 Kaisa Maria Jaakolan kanssa ja myöhemmin Margareeta Koskelan kanssa. Hänen poikansa toisesta avioliitosta oli varatuomari, oikeusneuvosmies ja Maalaisliiton kansanedustaja Pentti Kiiskinen.

## Lähteet
*
Randall Cobb

**Randall Graig "Tex" Cobb** (s. 7. toukokuuta 1950 Abilene, Texas, Yhdysvallat) on yhdysvaltalainen entinen nyrkkeilijä ja näyttelijä.

## Nyrkkeilyura
Cobb syntyi Abilenessä Texasissa Norma Gracen lapsena. 19-vuotiaana hänestä tuli potkunyrkkeilijä Joe Frazierin nyrkkeilysalilla Philadelphiassa.

Voitettuaan kaikki yhdeksän potkunyrkkeilyvastustajaansa hän siirtyi nyrkkeilyyn. Cobb voitti nyrkkeilydebyytissään Texasin El Pasossa tyrmäyksellä Pedro Vegan ja sai 13 helppoa voittoa, joiden jälkeen hän pääsi haastamaan mestari Larry Holmesin WBC:n MM-tittelistä. Cobb hävisi ottelun lopulta tuomariäänin 15 erän jälkeen. Moni nyrkkeilyn ystävä pyysi häntä kohtaamaan lujaiskuisen Earnie Shaversin, jonka Cobb voitti ottelun kahdeksannessa erässä tyrmäyksellä. Cobb otteli myös Michael Dokesia vastaan.

## Aiheesta muualla
*ammattinyrkkeilyottelut boxrec.com tietokannassa
*
Lauri Tuunanen

**Lauri Tuunanen** (12. toukokuuta 1866 Uukuniemi – 26. kesäkuuta 1939 Uukuniemi) oli suomalainen maanviljelijä ja Maalaisliiton kansanedustaja ensimmäisissä eduskunnissa.

Tuunasen vanhemmat olivat talollinen Fabian Tuunanen ja Margaretha Pöllänen. Hän toimi maanviljelijänä Uukuniemellä. Maanviljelyn ohessa Tuunanen oli myös Uukuniemen kunnan rahastonhoitajana, lautamiehenä, Uukuniemen Mensuvaaran osuuskaupan hoitajana sekä osuusmeijerin isännöitsijänä.

Tuunanen oli kansanedustajana 1907–1910 edustaen Viipurin läänin itäistä vaalipiiriä. Hän oli mukana kunnallispolitiikassa Uukuniemen kuntakokouksen ja kunnanvaltuuston puheenjohtajana sekä kunnallislautakunnan esimiehenä.

Tuunanen oli naimisissa vuodesta 1885 Edit Tuunasen (o.s. Tiainen) kanssa.

## Lähteet
* 
### Viitteet
Konrad Björkstén

**Konrad Emil Björkstén** (29. joulukuuta 1869 Porvoo – 15. syyskuuta 1914 Porvoo) oli suomalainen oikeusneuvosmies ja RKP:n kansanedustaja.

Björksténin vanhemmat olivat kruununnimismies Anders Johan Björkstén ja Carolina Wilhelmina Tillman. Hän pääsi ylioppilaaksi 1887, suoritti yleisen oikeustutkinnon 1891 ja sai varatuomarin arvon 1895. Björkstén oli aluksi vastaavana toimittajana Borgå Nya Tidning -lehdessä 1896 ja päätoimittajana Tammerfors Nyheter -lehdessä 1897–1898. Hän toimi sitten Porvoon kaupunginviskaalina 1898–1905 sekä Porvoon kaupunginvaltuuston sihteerinä 1900–1906. Viimeksi Björkstén toimi oikeusneuvosmiehenä vuodesta 1905 alkaen ja hän oli myös Porvoon rahatoimikamarin ja Porvoon maalaiskunnan valtuuston sihteerinä vuodesta 1907.

Björkstén oli kansanedustajana vuosina 1909–1910 edustaen Uudenmaan läänin vaalipiiriä. Hän oli jo aiemmin osallistunut porvarissäädyssä Porvoon edustajana säätyvaltiopäiville 1905–1906. Björkstén kuului Ruotsalaisen kansanpuolueen lisättyyn keskushallitukseen.
 
Björkstén oli naimisissa vuodesta 1896 Linda Alexandra Ekqvistin kanssa.

## Lähteet
* 

### Viitteet
Heikki Hollmén

**Heikki Johannes Hollmén** (4. heinäkuuta 1966 &ndash; 15. helmikuuta 1993) oli suomalainen kiekonheittäjä. Hollmén voitti kiekonheiton Suomen mestaruuden vuonna 1991 Helsingissä tuloksella 58,18 ja uusi mestaruutensa seuraavana vuonna Jyväskylässä tuloksella 57,42. Hän voitti myös halli-SM-kultaa vuosina 1991 ja 1992. Hollmén heitti ennätyksensä 63,98 Lanzarotella huhtikuussa 1992.

Seuratasolla Hollmén edusti Oulun Pyrintöä ja häntä valmensi Alpo Nisula.

## Lähteet
Lamminpää

**Lamminpää** on Tampereen läntinen kaupunginosa, joka rajoittuu Ylöjärven kaupunkiin sekä Haukiluomaan, Lielahteen, Epilään ja Tohloppiin. Lamminpäätä kutsuttiin ennen nimellä Pökhölmi. Alue on omakotitalovaltainen.

Nykyisen Lamminpään alue oli alkujaan Hyhkyn kylän takamaata. Alueella oli muutama torppa, muiden muassa Lannemäki, Saarikorpi ja Suonsivu, joiden nimet ovat säilyneet nykyisessä kadunnimistössä. Varsinaista kyläasutusta ei ollut. Tampereelta Ylöjärvelle johtanut maantie sivusi Pikkulammia, jonka tuntumaan syntyi 1900-luvun alkuvuosina Lamminkyläksi kutsuttu asutus. Alun perin Lamminpäällä tarkoitettiin tiettyä paikkaa Pikkulammin rannalla, jossa paikallisten asukkaiden kertoman mukaan käytiin uimassa ja juottamassa kylän hevoset. Pökhölmi-nimen alkuperää ei tunneta.

Lamminpään alueen varsinainen asuttaminen alkoi 1920-luvulla ja asukasluku nousi jo saman vuosikymmenen kuluessa yli tuhannen. Alue siirrettiin Pohjois-Pirkkalasta Tampereen kaupunkiin vuoden 1937 alussa ja ensimmäinen osa-asemakaava vahvistettiin vuonna 1943. 

Kaupunginosassa on Lamminpään siunauskappeli ja hautausmaa. Ne sijaitsevat Saarikorven entisen torpan paikalla. Lamminpään hautausmaasta on käytetty myös rinnakkaisnimeä Saarikorven hautausmaa.

Lamminpäässä on oma koulu ja ennen myös kirjasto. Lamminpään urheilukenttä on alueen keskeinen urheilupaikka. Lähellä sijaitsee myös Horhan hiihtomaasto. Alueella sijaitsee myös Lamminpään hotelli, Pub Lamminpää ja Ylä-Grilli.

Alueen kuuluisimpia asukkaita ovat olleet Juice Leskinen ja Hilkka Riihivuori.

Lamminpään kirjasto tuli tunnetuksi kirjastonhoitaja Kari Aronpuron 1980-luvulta lähtien pitämistä satutunneista. Kirjasto suljettiin pysyvästi 18. kesäkuuta 2013. Sulkemisen syynä oli vaikea taloustilanne, laskevat lainausmäärät ja uuden aluekirjaston rakennustyöt. Lentävänniemen ja Lamminpään kirjastot yhdistettiin uudeksi Lielahden aluekirjastoksi, joka valmistui Lielahden uuteen Lielahtikeskukseen keväällä 2014. Lisäksi alueella pysähtyy jatkossa kerran viikossa kirjastoauto.

## Lähteet

## Aiheesta muualla
Martti Halmesmäki

**Martti Halmesmäki** (s. 25. lokakuuta 1966) on suomalainen kiekonheittäjä. Halmesmäki voitti kiekonheiton Suomen mestaruuden Mikkelissä vuonna 1993 tuloksella 56,72. Hän oli hopealla vuonna 1991 ja pronssilla vuonna 1992. Lisäksi Halmesmäellä on halli-SM-kultaa vuodelta 1993.

Ennätyksensä 61,02 Halmesmäki heitti toukokuussa 1992 Raahessa. Vuonna 1993 hän osallistui Yhdysvalloissa käytyihin Universiadeihin, jossa sijoittui kymmenenneksi. Seuratasolla Halmesmäki edusti Lapuan Virkiää. Hän lopetti aktiiviuransa kauden 1996 jälkeen.

## Lähteet
*
Uuskummaa?

**Uuskummaa? Modernin fantasian antologia** on Jukka Halmeen toimittama fantasianovellien valikoima, jonka teemana on new weird eli uuskumma. Kirjan on julkaissut vuonna 2006 pienkustantamo Kirjava. Teos oli ehdolla Tähtifantasia-palkinnon saajaksi. 

## Sisällys
* Esipuhe: Jukka Halme. 
* Jeff VanderMeer: *Salainen elämä* (Secret Life, 2002)
* Kelly Link: *Taikuutta vasta-alkajille* (Magic for Beginners, 2005) – Nebula-palkinto 2005, Locus-palkinto 2006
* Margo Lanagan: *Kun siskoni laulettiin pikeen* (Singing My Sister Down, 2004) – World Fantasy -palkinto 2005
* Stepan Chapman: *Afasian valtionsalaisuudet* (State Secrets of Aphasia, 2002)
* Carol Emshwiller: *Mummi* (Grandma, 2002)
* Gene Wolfe: *Kehdosta* (From the Cradle, 2002)
* Liz Williams: *Tummaa hunajaa* (Honeydark, 2002)
* China Miéville: *Lemmikki* (Familiar, 2002)
* Jeffrey Ford: *Jäätelön valtakunta* (Empire of Ice Cream, 2003) – Nebula-palkinto 2004

## Aiheesta muualla
* Toni Jerrman: Fantasia avaa kutkuttavia tapoja kuvata todellisuutta. Helsingin Sanomat 25.11.2006.
Kyösti Kanniainen

**Gustaf Adolf (Kyösti Aatu) Kanniainen** (22. helmikuuta 1871 Oulu &ndash; 22. kesäkuuta 1915 Ruovesi) oli suomalainen päätoimittaja ja Nuorsuomalaisen Puolueen kansanedustaja.

Kanniaisen vanhemmat olivat maalari Karl Adolf Kanniainen ja Maria Ulrika Rosengren. Hän kävi koulunsa Oulussa ja pääsi ylioppilaaksi 1890. Kanniainen opiskeli ensin vähän aikaa Helsingissä mutta ryhtyi sitten lehtimieheksi. Kanniainen oli Jyväskylässä ilmestyneen Keski-Suomi -lehden päätoimittajana 1893–1906 ja Tampereen Sanomien päätoimittajana 1906–1915.

Kanniainen oli kansanedustajana 1914–1917 edustaen Vaasan läänin itäistä vaalipiiriä. Hän osallistui jo aiemmin Jyväskylän edustajana porvarissäädyssä säätyvaltiopäiville 1905–1906.

Kanniainen oli naimisissa vuodesta 1897 Jenny Julia Revon kanssa. Kanniainen harrasti kuorolaulua ja hän toimi jyväskyläläisen Mieskuoro Sirkkojen kuoronjohtajana 1903–1906. Kanniainen oli mukana perustamassa kuoroa 1899 ja osallistui sen toimintaan vuoteen 1906 saakka.

## Lähteet
* 
* Mieskuoro Sirkat: historia

### Viitteet
Harri Uurainen

**Harri Ismo Valtteri Uurainen** (s. 20. joulukuuta 1961 Lahti) on suomalainen kiekonheittäjä. Uurainen voitti kolme kiekonheiton Suomen mestaruutta 1990-luvun puolivälissä: 1994 Tuusulassa tuloksella 57,68 m, 1995 Lapualla tuloksella 61,42 m ja 1997 Lappeenrannassa tuloksella 58,64 m. Lisäksi hänellä on kaksi SM-pronssia (1993 ja 1996).

Uurainen oli mukana Göteborgin MM-kisoissa vuonna 1995 ja Budapestin EM-kisoissa 1998, muttei kummassakaan selvinnyt karsinnasta varsinaiseen kilpailuun. Ennätyksensä 63,10 m hän heitti Eliittikisoissa Lappeenrannassa elokuussa 1998.

Uurainen edusti urallaan Lahden Kalevaa, Launeen Ärjyä ja Porvoon Akillesta. Uurainen lopetti aktiiviuransa vuonna 1999, mutta on 2000-luvulla kilpaillut veteraanisarjoissa ja piiritasolla.

## Lähteet
*
Valmet Orava

**Valmet Orava** m.49 on Valmet Oy:n suunnittelema pulttilukkoinen pienoiskivääri, jota valmistettiin vuosina 1950−1968 ja vietiin yli 30 maahan. 

## Historia
Sotien jälkeen haluttiin yhtäältä ylläpitää kotimaista asesuunnittelun ja -valmistuksen osaamista, toisaalta metsästysaseiden kotimaiset ja kansainväliset markkinat  kehittyivät voimakkaasti. Valmet Oy suunnittelikin jo vuonna 1949 kevyen pienoiskiväärin Tourulassa, jota ryhdyttiin valmistamaan suuria määriä myös vientiin. Orava m.49 -asetta valmistettiin noin 24 000 kappaletta, Suomen ohella 33 eri maahan vuodesta 1950 aina vuoteen 1968 saakka. Eniten Orava-pienoiskivääreitä myytiin Tanskaan, Norjaan, Belgiaan, Ranskaan, Brasiliaan, Australiaan ja Boliviaan, josta tuli kyselyjä aseesta vielä vuosia valmistuksen päätyttyä. 1965 suunniteltiin ja valmistettiin 20 kappaleen koesarja 1,9 kiloa painavasta Orava m.66 -pienoiskivääristä, jonka piippu oli 5,0 senttiä m.49 -mallia pidempi ja jossa oli pyöreä lukkorunko, urat kiikaritähtäimelle ja varmistin. Tarkoitus oli myydä asepakettia, jossa olisi valmiiksi kohdistettu kiikari, mutta hanke raukesi. Järeämpää Valmet Erä -pienoiskivääriä m.52, m.54 ja m.59 valmistettiin taas varsinaiseksi metsästysaseeksi, mutta kun pienoiskiväärin käyttö metsästyksessä kiellettiin Suomessa, sen kysyntä romahti ja tuotanto lopetettiin jo vuonna 1964.

## Tekniikka
Orava m.49 on rakenteeltaan erittäin kevyt ja yksinkertainen, mutta tarkka ase.  Varaosaluettelon mukaan siinä on vain 29 numeroitua osaa. Lukkorunko ja lukon osat ovat sorvattuja, laukaisulaite on yksiportainen tankolaukaisin. Myös tummaksi lakattu tukki on tehty sorvaamalla ja aseen metalliosat kiinnittyvät siihen tukin alla olevalla yhdellä sormiruuvilla. Aseessa on säädettävä avotähtäin eikä siinä ole varmistinta. 

## Valmistus
Aseen valmistus aloitettiin vuonna 1950 sarjanumerosta 1000, vuoden 1955 viimeisin sarjanumero oli 25&nbsp;084, vuoden 1957 29&nbsp;209, vuoden 1958 33&nbsp;913 ja viimeisen valmistusvuoden 1968 viimeinen sarjanumero 34&nbsp;181. Viimeiset toimitukset tehtiin Ranskaan, Belgiaan ja Uuteen-Seelantiin.

## Lähteet
* Hyytinen, T. 1985. Arma Fennica. Suomalaiset aseet. Julkaisija: Timo Hyytinen. Painopaikka: Gummerus Oy:n kirjapaino, Jyväskylä, ss. 62–63 ja ss. 280–281.
Kennedy Bakırcıoğlu

**Kennedy Bakırcıoğlu** (s. 2. marraskuuta 1980 Södertälje, Ruotsi) on uransa päättänyt ruotsalainen jalkapalloilija, joka omaa assyrialaiset sukujuuret. Viimeisenä seuranaan Bakırcıoğlu edustai Ruotsin Allsvenskanissa pelaavaa Hammarbytä. Hän pelasi myös Ruotsin jalkapallomaajoukkueessa.

## Lähteet
* 
*
Alba Patera

**Alba Patera** on valtava kilpitulivuori Marsissa, Tharsis-ylängön pohjoispuolella. Alba Patera on läpimitaltaan suunnattoman suuri, noin 1&nbsp;600 kilometriä, ja se onkin pinta-alaltaan laajin tulivuori koko Aurinkokunnassa. Laajuudestaan huolimatta vuoren korkein huippu kohoaa vain 6 kilometrin korkeuteen. Alba Pateran loivat rinteet ovat täynnä pitkiä ja kapeita uomia, jotka viittaavat siihen, että tulivuoresta on purkautunut pitkän ajan kuluessa tavanomaista juoksevampaa laavaa.
Lucius Domitius Ahenobarbus (vuoden 16 eaa. konsuli)

**Lucius Domitius Ahenobarbus** (k. 25 jaa.) oli roomalainen sotilas ja poliitikko. Hän oli vuoden 16 eaa. konsuli. Hänen isänsä oli vuoden 54 eaa. konsuli Lucius Domitius Ahenobarbus.

Ahenobarbuksen kerrotaan olleen ylimielinen mies joka oli kiinnostunut kilpa-ajoista. Ollessaan ediili vuonna 22 eaa. Ahenobarbus onnistui loukkaamaan kensorina toiminutta Lucius Munatius Plancusta. Ahenobarbus oli naimisissa Marcus Antoniuksen ja Augustuksen siskon Octavian tyttären Antonian kanssa. 

Ahenobarbus oli vuoden 16 eaa. konsuli ja vuonna 12 eaa. African maaherra. Vuosina 7 eaa. – 2 eaa. hän oli Illyrian maaherra. Tuolloin hän marssi Elballe ja toimi tämän jälkeen Germanian maaherrana.

## Lähde
*
Vihan lähettiläs

**Vihan lähettiläs** (*Monkey Shines*) on George A. Romeron käsikirjoittama ja ohjaama yhdysvaltalainen kauhuelokuva, joka perustuu Michael Stewartin romaaniin. Siinä neliraajahalvaantunut urheilijanuorukainen saa avukseen apinan, johon hänen pimeimmät ja aggressiivisimmat ominaisuutensa alkavat siirtyä.

## Arvioita
*[[Video-opas|Video-oppaassa]]* vuodelta 1994 Kari Salminen sanoo *Vihan lähettilästä* erikoiseksi Tohtori Jekyll ja Mr. Hyde -muunnelmaksi ja antaa sille kolme tähteä viidestä, mikä vastaa sanallista arviota ”hyvä”. *VideoHound’s Golden Movie Retriever* antaa elokuvalle kaksi tähteä neljästä.

## Lähteet
Timo Sinervo

**Timo Seppo Einari Sinervo** (s. 5. elokuuta 1975 Ikaalinen) on suomalainen kiekonheittäjä. Sinervo voitti kiekonheiton Suomen mestaruuden Tampereella vuonna 1996 tuloksella 59,16. Lisäksi hänellä on SM-pronssia vuosilta 1995 ja 2002, halli-SM-kulta vuodelta 1997 sekä halli-SM-hopeaa vuosilta 1996, 1999 ja 2000. 

Sinervo oli mukana EM-kisoissa Helsingissä vuonna 1994 ja Münchenissä 2002, mutta ei selviytynyt karsinnasta varsinaiseen kilpailuun. Hän voitti hopeaa San Sebastiánin alle 20-vuotiaiden EM-kisoissa 1993, pronssia Lissabonin alle 20-vuotiaiden MM-kisoissa 1994 ja hopeaa Turun alle 23-vuotiaiden EM-kisoissa 1997. Universiadeissa Sinervo oli parhaimmillaan seitsemäs (vuosina 2001 ja 2003). Ennätyksensä 63,28 Sinervo heitti Oulussa elokuussa 2001.

Juniorivuosina Sinervo teki useita kiekonheiton Suomen ennätyksiä:

* 1992 53,70 1,75 kilon kiekko 17-vuotiaiden halli-Suomen ennätys
* 1993 61,56 1,75 kilon kiekko 19-vuotiaiden Suomen ennätys
* 1993 56,84 1,75 kilon kiekko 19-vuotiaiden halli-Suomen ennätys
* 1994 61,16 2,00 kilon kiekko 19-vuotiaiden Suomen ennätys
* 1994 55,88 2,00 kilon kiekko 19-vuotiaiden halli-Suomen ennätys

Sinervo lopetti aktiiviuransa vuonna 2003, mutta on sen jälkeenkin osallistunut piiritason kilpailuihin. Seuratasolla hän on edustanut Ikaalisten Urheilijoita ja Joensuun Katajaa. Sinervo on työskennellyt Joensuun Katajan toiminnanjohtajana. Kesällä 2007 hänet valittiin Suomen NMKY:n Urheiluliiton toiminnanjohtajaksi. Koulutukseltaan Sinervo on filosofian maisteri.

## Lähteet

*

### Viitteet
Ville Komu

**Vilho August (Ville Aukusti) Komu** (21. lokakuuta 1895 Iisalmen mlk &ndash; 15. marraskuuta 1942 Helsinki) oli suomalainen toimittaja ja poliitikko, joka toimi SDP:n kansanedustajana vuosina 1927–1942.

## Elämä
Ville Komun vanhemmat olivat mäkitupalainen Heikki Juho Komu (1866-1923) ja Henriikka Putkonen (1877-1956). Kansakoulun jälkeen hän oli maa-, metsä- ja uittotöissä ja toimi muun muassa Iisalmen Ruotaanlahden työväenyhdistyksen puheenjohtajana. Komu työskenteli myöhemmin *[[Suomen Sosialidemokraatti|Suomen Sosialidemokraatin]]* toimittajana Helsingissä 1924–1925, *[[Uusi Aika|Uuden Ajan]]* toimittajana Porissa 1925–1929 ja *[[Eteenpäin (Kotka)|Eteenpäin]]*-lehden toimittajana Kotkassa 1930, kunnes palasi jälleen *Uuden Ajan* toimittajaksi. Hän oli myös Satakunnan sosialidemokraattisen piirijärjestön piirisihteeri ja luennoitsija 1925–1927. 1930-luvun lopussa Komu toimi *[[Soihtu (opiskelijalehti)|Soihtu]]*-lehden avustajana.

Komu asui Porin esikaupunkialueella Uudessakoivistossa, joka tuolloin kuului Ulvilaan. Hänet valittiin eduskuntaan vuonna 1927. Komu teki itsemurhan eduskuntatalossa marraskuussa 1942. Taustalla oli ilmeisesti hänen liiallisen alkoholinkäytön vuoksi eduskuntaryhmältä saamansa rangaistus. Komu on haudattu Poriin Käppärän hautausmaalle. Komun tilalle eduskuntaan nousi Walter Kuusela.

## Perhe
Ville Komun puoliso oli Sofia Vilhelmiina Lindholm (ent. Oksanen, 1881-1968), jonka kanssa hän avioitui vuonna 1923. Heillä oli yksi lapsi.

## Lähteet
Eric Winter

**Eric Winter** (s. 17. heinäkuuta 1976 La Mirada, Kalifornia, Yhdysvallat) on yhdysvaltalainen näyttelijä. Hän on näytellyt muun muassa *[[Päivien viemää]]*-sarjassa, *[[The Rookie (televisiosarja)|The Rookie]]* -sarjassa ja *[[The Ugly Truth]]* -elokuvassa. Hän on naimisissa näyttelijä Roselyn Sánchezin kanssa, joka on tuttu muun muassa sarjasta *[[Ilman johtolankaa]]*.

Eric Winter on ollut myös näyttelijänä Beyond: Two Souls - videopelissä esittämässä Ryan Claytonia.

## Aiheesta muualla
*